
REFERAT DE APROBARE
al proiectului de hotărâre privind aprobarea modificării Hotărârii Consiliului Local al Comunei Șoldanu nr. 50 din 25.11.2021, cu modificările ulterioare
Stimați Consilieri ai Consiliului Local al Comunei Șoldanu
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar, 
Văzând:
a) Hotărârea Consiliului Local al Comunei Șoldanu nr. 50 din 25.11.2021 privind aprobarea dezmembrării în trei loturi a terenului situat în intravilanul Satului Negoești, Tarla 29, Parcela 2, Lotul 12, număr cadastral 20729, cu modificările ulterioare; 
b) Ordinul Prefectului - Județul Călărași nr. 234 din 02.06.2022 privind constatarea încetării, de drept, înainte de expirarea duratei normale a mandatului de primar al comunei Șoldanu, județul Călărași, al domnului Geambașu Iulian;
c) Hotărârea Consiliului Local al Comunei Șoldanu nr. 73 din 18.10.2022 privind aprobarea alegerii Viceprimarului Comunei Șoldanu, Județul Călăraşi;
d) Necesitatea reprezentării legale a Consiliului Local al Comunei Șoldanu, respectiv a Comunei Șoldanu în relațiile cu alte autorități publice, cu persoanele fizice sau juridice române și străine, precum și în justiție;
e) Hotărârea Consiliului Local al Comunei Șoldanu nr. 20 din 29.03.2023 privind aprobarea alegerii Președintelui de ședință al Consiliului Local al Comunei Șoldanu pentru lunile aprilie, mai și iunie 2023.
Analizând temeiurile juridice, date de:
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare:
· art. 47 alin. (4) - În cazul actelor normative care au ca obiect modificări sau completări ale altor acte normative, articolele se numerotează cu cifre romane, păstrându-se numerotarea cu cifre arabe pentru textele modificate sau completate;
· art. 58 - (1) După intrarea în vigoare a unui act normativ, pe durata existenței acestuia pot interveni diferite evenimente legislative, cum sunt: modificarea, completarea, abrogarea, republicarea, suspendarea sau altele asemenea. 
   (2) În situații temeinic justificate, prin excepție de la prevederile alin. (1), actele normative de importanță și complexitate deosebită pot fi modificate, completate sau, după caz, abrogate de autoritatea emitentă și în perioada cuprinsă între data publicării în Monitorul Oficial al României, Partea I, și data prevăzută pentru intrarea lor în vigoare, cu condiția ca intervențiile propuse să intre în vigoare la aceeași dată cu actul normativ supus evenimentului legislativ. 
   (3) Evenimentele legislative pot fi dispuse prin acte normative ulterioare de același nivel sau de nivel superior, având ca obiect exclusiv evenimentul respectiv, dar și prin alte acte normative ulterioare care, în principal, reglementează o anumită problematică, iar ca măsură conexă dispun asemenea evenimente pentru a asigura corelarea celor două acte normative interferente;
· art. 59 - (1) Modificarea unui act normativ constă în schimbarea expresă a textului unora sau mai multor articole ori alineate ale acestuia și în redarea lor într-o nouă formulare. 
   (2) Pentru exprimarea normativă a intenției de modificare a unui act normativ se nominalizează expres textul vizat, cu toate elementele de identificare necesare, iar dispoziția propriu-zisă se formulează utilizându-se sintagma "se modifică și va avea următorul cuprins:", urmată de redarea noului text. 
   (3) Procedeul de a se menționa generic, în finalul unui act normativ, că un alt act normativ conex sau texte din acel act "se modifică corespunzător" trebuie evitat. De asemenea, nu se utilizează, pentru a exprima o modificare, redarea doar a unor fragmente ori sintagme dintr-un text. Modificarea trebuie sa cuprindă în întregime textul vizat, cuprins în articol, alineat sau în elementul marcat al unei enumerări;
· art. 61 - (1) Modificarea sau completarea unui act normativ este admisa numai daca nu se afectează concepția generala ori caracterul unitar al acelui act sau daca nu privește întreaga ori cea mai mare parte a reglementarii in cauza; in caz contrar actul se înlocuiește cu o noua reglementare, urmând sa fie in întregime abrogat. 
   (2) Prevederile modificate sau care completează actul normativ trebuie sa se integreze armonios in actul supus modificării ori completării, asigurandu-se unitatea de stil si de terminologie, precum si succesiunea normala a articolelor.
· art. 63 - Pentru instituirea unei norme derogatorii se va folosi formula "prin derogare de la...", urmata de menționarea reglementarii de la care se deroga. Derogarea se poate face numai printr-un act normativ de nivel cel puțin egal cu cel al reglementarii de baza.
· prevederile Ordonanței de urgență a Guvernului nr. 57/2019 privind Codul administrativ:
· art. 3 - Autoritățile administrației publice locale sunt: consiliile locale, primarii si consiliile județene;
· art. 95 alin. (2) - Comunele si orașele sunt unități administrativ-teritoriale de baza.
· art. 96 –  (1) Unitățile administrativ-teritoriale sunt persoane juridice de drept public, cu capacitate juridica deplina si patrimoniu propriu.
   (2) Unitățile administrativ-teritoriale, precum si subdiviziunile administrativ-teritoriale sunt subiecte juridice de drept fiscal, titulare ale codului de înregistrare fiscala si ale conturilor deschise la unitățile teritoriale de trezorerie, precum si la unitățile bancare.
   (3) Unitățile administrativ-teritoriale sunt titulare ale drepturilor si obligațiilor ce decurg din contractele privind administrarea bunurilor care aparțin domeniului public si privat in care acestea sunt parte, precum si din raporturile cu alte persoane fizice sau juridice, in condițiile legii.
· art. 98 alin. (1) - Comuna este unitatea administrativ-teritoriala de baza care cuprinde populația rurala unita prin comunitate de interese si tradiții, alcătuită din unul sau mai multe sate, in funcție de condițiile economice, social-culturale, geografice si demografice. Prin organizarea comunei se asigura dezvoltarea economica, social-culturala si gospodărească a localităților rurale;
· art. 105 alin. (1) - Autonomia locală se exercită de către autoritățile administrației publice locale de la nivelul comunelor, orașelor, municipiilor și județelor;
· art. 129 alin. (1) - Consiliul local are inițiativa și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.
· art. 129 alin. (2) lit. c) -  Consiliul local exercita următoarele categorii de atribuții:  atribuții privind administrarea domeniului public si privat al comunei, orașului sau municipiului;
· art. 129 alin. (6) lit. d) - atribuie sau schimbă, în condițiile legii, denumiri de străzi, de piețe și de orice alte obiective de interes public local.
Luând în considerare:
· prevederile art. 3, art. 4 și ale art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 15 alin. (2), art. 120 alin. (1) și ale art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare.
Analizând prevederile:
Față de elementele prezentate mai sus, în temeiul art. 139 alin. (1) și alin. (3) lit. e) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, vă trimit spre competentă analiză și aprobare Proiectul de hotărâre nr. 23 din 10.04.2023 privind aprobarea modificării Hotărârii Consiliului Local al Comunei Șoldanu nr. 50 din 25.11.2021, cu modificările ulterioare.

